| Broj: | 10 – 2920 |
| --- | --- |
| Datum: | 7.12.2023. godine |

Uvaženi/a,

Privredna komora Crne Gore, **u srijedu 13.12.2023. godine, sa početkom u 11 časova**, u prostorijama Privredne komore Crne Gore (Novaka Miloševa 29/II, Podgorica), organizuje seminar:

**„Upravljanje promjenama kroz poslovnu simulaciju „WallBreakers”**

**danske konsultantske kuće Workz“**

WallBreakers je poslovna simulacija koja se bavi nizom osnovnih liderskih vještina - od upravljanja promjenama do unapređenja timskih rezultata i angažovanosti tima. Zasniva se na nizu teorija o tipovima ličnosti, upravljanju, organizacionoj kulturi i procesima promjena, uključujući teorije autora poput Johna Kottera, Rick Maurera i Danijela Golemana.

Kao liderima koji upravljaju timovima, ova simulacija će vam omogućiti da iskustveno prođete kroz proces upravljanja promjenama, kao i u toku same simulacije steknete iskustvo o posljedicama različitih liderskih odluka u organizaciji.

Kako bismo bili u prilici da uspješno organizujemo događaj, kao i zbog ograničenog maksimalnog broja učesnika simulacije na 30, molimo vas da blagovremeno odredite po jednog predstavnika svoje kompanije, pri čemu će pravo prvenstva učešća biti prema redosljedu prijavljanja.

Troškovi seminara su pokriveni projektom.

Prisustvo možete potvrditi popunjavanjem prijave preko [*LINK-a*](https://forms.gle/s6s2sfV5UgHLmVeF9), **najkasnije do utorka 12.12.2023. godine.**

Agenda seminara je u prilogu poziva.

Kontakt telefon za dodatne informacije je 020 230 705 ili 068 820 044.

S poštovanjem,

Sektor za obrazovanje i kvalitet

Direktor

Mladen Perazić, s.r.